Tænker du badeværelse, tænker du oftest også vvs-installatør. Men faktisk skal du bruge mange andre former for håndværkere, når du skal bygge et nyt badeværelse. Eller renovere det gamle.  Således skal du bruge en murer til eventuelt støbearbejde på gulvet, bygning af ny bruseniche, pudsning af væggene og til at lægge fliser på gulvet og sætte fliser på væggene.  Tilsvarende bliver der også tit brug for tømreren til at lave nyt loft. Og el-installatøren skal også lige et smut forbi, så snart der skal ændre på elinstallationerne.   Så faktisk skal du trække på mange forskellige faggrupper, for at få lavet nyt badeværelse.   Men er du smart, finder du en håndværker eller entreprenør, som kan stå for hele byggeprojektet. Typisk enten vvs-installatøren eller mureren. Så slipper du for at skulle have fat i flere forskellige håndværkere, og kan nøjes med at tale med en enkelt leverandør.